C 342/120
DA
Den Europæiske Unions Tidende
6.9.2022
Onsdag den 16. februar 2022
kunstig solbadning (solarier) (49); påpeger vigtigheden af oplysningskampagner til at gøre befolkningen opmærksom på risiciene i forbindelse med overdreven udsættelse for sollys og til at lære borgerne at genkende mulige advarselstegn; opfordrer til specifikke foranstaltninger, der kan reducere eksponeringen for UV-stråling blandt børn og unge; opfordrer til skærpet lovgivning om brug af solariesenge til kosmetiske formål og forbud mod, at mindreårige kan bruge dem; opfordrer medlemsstaterne til at inddrage indberetning af melanom hudkræft i nationale kræftregistre;
26.
anerkender, at omkring 2 % af de europæiske kræftforekomster kan tilskrives ioniserende stråling, og at indendørs eksponering for radon og dets henfaldsprodukter er den næststørste årsag til lungekræft i Europa; ser frem til resultaterne af Euratoms forsknings- og uddannelsesprogram (50), som vil sikre større viden om eksponering for radon, og de foreslåede modforanstaltninger til at mindske akkumuleringen i boliger; minder om, at der også kan være ioniserende stråling i privatboliger; opfordrer derfor Kommissionen og medlemsstaterne til at kortlægge eksisterende og potentielt kritiske områder for at kunne reagere effektivt på denne trussel; opfordrer Kommissionen til at afsætte midler til udarbejdelse af en sådan prognose og til at fremme oplysningskampagner henvendt til offentligheden med henblik på at højne bevidstheden om emnet; tilskynder medlemsstaterne til regelmæssigt at ajourføre deres nationale planer for at mindske eksponeringen for radon som krævet i direktivet om udsættelse for kilder til radioaktivitet (51) og til at ajourføre retningslinjerne for nedbringelse af radon i nybyggeri; opfordrer Kommissionen til at vurdere implementeringen og effektiviteten af de nuværende foranstaltninger til beskyttelse af arbejdstagere, der udsættes for ioniserende stråling, såsom flybesætninger, personale på kernekraftværker, arbejdstagere i relevante industrirammer såvel som forskere, sundhedsfagligt personale og dyrlæger, der arbejder inden for radiologi, strålebehandling eller nuklear medicin, og til at gennemgå disse foranstaltninger i fornødent og proportionelt omfang;
27. opfordrer Kommissionen til at fremme tværfaglig videnskabelig forskning i, om der er koblinger mellem elektromagnetiske felter, herunder 5G, og kræft, for at indhente videnskabelig dokumentation om langtidseffekter af elektromagnetiske felter og til at informere offentligheden rettidigt om resultatet af sådanne undersøgelser; opfordrer til fremme af forskning i udvikling af teknologi, der mindsker eksponeringen for radiobølger;
28. opfatter den europæiske grønne pagt som en væsentligt bidragende faktor til forebyggelse af kræft i Europa gennem reduktion af luft-, fødevare-, vand- og jordforurening og af kemisk eksponering; opfordrer til, at en evaluering af politikker om kræftforekomst integreres i jord til bord-strategien, kemikaliestrategien for bæredygtighed og strategierne for nulforurening og et giftfrit miljø; glæder sig over den kommende revision af EU's standarder for luftkvalitet med henblik på at bringe dem i overensstemmelse med WHO's retningslinjer som nævnt i Parlamentets beslutning af 25. marts 2021 om gennemførelse af direktiverne om luftkvalitet (52); opfordrer Kommissionen til at sikre, at den fælles landbrugspolitik bistår landbrugere med at reducere forbruget af pesticid; opfordrer til, at der forskes i anvendelse og udvikling af lægemidler, der er mere sikre for miljøet, og tilskynder til implementering af effektive affaldsfjernelsesmekanismer, der ikke forurener miljøet, i tråd med målene i EU-lægemiddelstrategien;
29. understreger behovet for en fuld gennemførelse af det reviderede drikkevandsdirektiv (53) og gennemførelsen og håndhævelsen af vandrammedirektivet (54), som vil mindske koncentrationerne af visse forurenende stoffer i overfladevand og grundvand, der kan bidrage til kræftforekomster;
(49) (50) (51) (52) (53) (54)
Europa-Parlamentets og Rådets direktiv 2014/35/EU af 26. februar 2014 om harmonisering af medlemsstaternes love om tilgængeliggørelse på markedet af elektrisk materiel bestemt til anvendelse inden for visse spændingsgrænser (EUT L 96 af 29.3.2014, s. 357).
Rådets forordning (Euratom) 2021/765 af 10.
maj 2021 om oprettelse af Det Europæiske Atomenergifællesskabs forsknings- og uddannelsesprogram for perioden 2021-2025, som komplementerer Horisont 2020 — rammeprogrammet for forskning og innovation og om ophævelse af forordning (Euratom) 2018/1563 (EUT L 167 I af 12.5.2021, s. 81).
Rådets direktiv 2013/59/Euratom af 5. december 2013 om fastlæggelse af grundlæggende sikkerhedsnormer til beskyttelse mod de farer, som er forbundet med udsættelse for ioniserende stråling og om ophævelse af direktiv 89/618/Euratom, 90/641/Euratom, 96/29/Euratom, 97/43/Euratom og 2003/122/Euratom (EUT L 13 af 17.1.2014, s. 1).
EUT C 494 af 8.12.2021, s. 64.
Europa-Parlamentets og Rådets direktiv (EU) 2020/2184 af 16. december 2020 om kvaliteten af drikkevand (EUT L 435 af 23.12.2020, s. 1).
Europa-Parlamentets og Rådets direktiv 2000/60/EF af 23. oktober 2000 om fastlæggelse af en ramme for Fællesskabets vandpolitiske foranstaltninger (EFT L 327 af 22.12.2000, s. 1).